Euroopan yhteisöjen tilintarkastustuomioistuimen työjärjestys



Virallinen lehti nro L 210 , 06/08/2002 s. 0001 - 0007



Euroopan yhteisöjen tilintarkastustuomioistuimen työjärjestys(1) SISÄLLYS >TAULUKON PAIKKA> EUROOPAN YHTEISÖJEN TILINTARKASTUSTUOMIOISTUIN, joka ottaa huomioon Euroopan unionista tehdyn sopimuksen ja erityisesti sen 5 artiklan, ottaa huomioon Euroopan yhteisön perustamissopimuksen ja erityisesti sen 246-248 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 45 a-45 c artiklan, ottaa huomioon Euroopan atomienergiayhteisön perustamissopimuksen ja erityisesti sen 160 a-160 c artiklan, ON ANTANUT TÄMÄN TYÖJÄRJESTYKSEN: I OSASTO TILINTARKASTUSTUOMIOISTUIMEN ORGANISAATIO I LUKU TILINTARKASTUSTUOMIOISTUIN 1 artikla Kollegiaalisuus Tilintarkastustuomioistuimen toiminta on järjestetty kollegiaalisesti perustamissopimusten määräysten, varainhoitoasetuksen säännösten sekä tämän työjärjestyksen soveltamista koskevien yksityiskohtaisten sääntöjen mukaisesti. 1 JAKSO TILINTARKASTUSTUOMIOISTUIMEN JÄSENET 2 artikla Toimikauden alkamispäivä Tilintarkastustuomioistuimen jäsenten toimikausi alkaa nimityskirjassa määrättynä päivänä. Jos nimityskirjassa ei ole määräystä tästä päivästä, toimikausi alkaa sinä päivänä, jona nimityskirja on päivätty. 3 artikla Valan vannominen Ennen tehtäviensä aloittamista tai mahdollisimman pian tehtäviensä aloittamisen jälkeen kukin tilintarkastustuomioistuimen jäsen antaa perustamissopimuksissa määrätyn juhlallisen vakuutuksen. 4 artikla Tilintarkastustuomioistuimen jäsenten velvollisuudet 1. Tilintarkastustuomioistuimen jäsenet hoitavat tehtäväänsä yhteisön yleisen edun mukaisesti täysin riippumattomina. 2. Tehtäväänsä hoitaessaan he eivät pyydä eivätkä ota ohjeita miltään hallitukselta tai muultakaan taholta. He pidättäytyvät kaikesta, mikä on ristiriidassa heidän tehtävänsä kanssa. 3. He sitoutuvat toimikautensa aikana ja sen päätyttyä kunnioittamaan jäsenyydestä johtuvia velvollisuuksiaan ja varsinkin osoittavat kunniallisuutta ja pidättyvyyttä, kun heille toimikauden päätyttyä tarjotaan tiettyjä tehtäviä tai etuja. 4. He eivät saa toimikautensa aikana harjoittaa muuta palkallista tai palkatonta ammattitoimintaa. 5 artikla Tilintarkastustuomioistuimen jäsenten ulkopuolinen toiminta Tilintarkastustuomioistuin vahvistaa säännöt tilintarkastustuomioistuimen jäsenten harjoittaman, EY:n perustamissopimuksen 247 artiklan 4 ja 5 kohdassa, EHTY:n perustamissopimuksen 45 b artiklan 4 ja 5 kohdassa ja Euratomin perustamissopimuksen 160 b artiklan 4 ja 5 kohdassa tarkoitetun ulkopuolisen toiminnan tutkimisesta. 6 artikla Tehtävästä erottaminen 1. Tilintarkastustuomioistuimen jäsenet voidaan erottaa tehtävästään taikka heiltä voidaan evätä oikeus eläkkeeseen tai muihin vastaaviin etuuksiin ainoastaan EY:n perustamissopimuksen 247 artiklan 7 kohdan, EHTY:n perustamissopimuksen 45 b artiklan 7 kohdan ja Euratomin perustamissopimuksen 160 b artiklan 7 kohdan perusteella. 2. Jos tilintarkastustuomioistuimen muut jäsenet yksimielisellä päätöksellä katsovat, että jäsen olisi erotettava tehtävästään tai häneltä olisi evättävä oikeus eläkkeeseen tai muihin vastaaviin etuuksiin, asianomaista jäsentä pyydetään tarvittaessa esittämään lausuntonsa suljetuin ovin pidettävässä tilintarkastustuomioistuimen istunnossa. 3. Päätös asian saattamisesta tuomioistuimen käsiteltäväksi tehdään salaisella lippuäänestyksellä sen jälkeen, kun asianomaista jäsentä on kuultu edellisen kohdan mukaisesti, tilintarkastustuomioistuimen presidentin laatiman kirjallisen kertomuksen perusteella, johon on lisätty tarvittaessa kyseisen tilintarkastustuomioistuimen jäsenen kirjallinen lausunto. 7 artikla Arvojärjestys 1. Tilintarkastustuomioistuimen jäsenten arvojärjestys määräytyy tilintarkastustuomioistuimen presidentin jälkeen heidän virkaikänsä mukaan. Viipymättä tai myöhemmin uudelleen nimitettävät jäsenet säilyttävät aiemman paikkansa arvojärjestyksessä. 2. Jos tilintarkastustuomioistuimen usean jäsenen virkaikä on yhtä pitkä, arvojärjestys määräytyy iän mukaan. 8 artikla Tilintarkastustuomioistuimen jäsenten tehtävien väliaikainen hoitaminen Tilintarkastustuomioistuin vahvistaa tehtävien väliaikaista hoitamista koskevat yksityiskohtaiset säännöt niitä tapauksia varten, joissa tilintarkastustuomioistuimen jäsenen toimi on avoinna tai jos jäsen on poissa tai estynyt. 2 JAKSO TILINTARKASTUSTUOMIOISTUIMEN PRESIDENTTI 9 artikla Tilintarkastustuomioistuimen presidentin valinta 1. EY:n perustamissopimuksen 247 artiklan 3 kohdan, EHTY:n perustamissopimuksen 45 b artiklan 3 kohdan ja Euratomin perustamissopimuksen 160 b artiklan 3 kohdan mukaisesti tilintarkastustuomioistuimen jäsenet valitsevat keskuudestaan tilintarkastustuomioistuimen presidentin kolmeksi vuodeksi. Sama jäsen voidaan valita uudeksi toimikaudeksi. 2. Tilintarkastustuomioistuin toimittaa presidentin vaalin tehtävässä olevan presidentin toimikauden päättymistä edeltävinä päivinä. Jos tilintarkastustuomioistuimen presidentin toimikausi päättyy kuitenkin samanaikaisesti EY:n perustamissopimuksen 247 artiklan 3 kohdassa, EHTY:n perustamissopimuksen 45 b artiklan 3 kohdassa ja Euratomin perustamissopimuksen 160 b artiklan 3 kohdassa tarkoitetun tilintarkastustuomioistuimen jäsenten osittaisen vaihtumisen kanssa, presidentin vaali toimitetaan viipymättä tai viimeistään viidentoista työpäivän kuluessa kokoonpanoltaan uuden kollegion toimikauden alkamisesta. 3. Jos tilintarkastustuomioistuimen presidentin toimi tulee avoimeksi ennen toimikauden säännönmukaista päättymistä, toinen henkilö nimitetään tilintarkastustuomioistuimen presidentiksi jäljellä olevaksi toimikaudeksi. 4. Tilintarkastustuomioistuimen presidentti valitaan vaalilla, joka toimitetaan salaisella äänestyksellä tilintarkastustuomioistuimen vahvistaman menettelyn mukaisesti. 10 artikla Tilintarkastustuomioistuimen presidentin tehtävät 1. Tilintarkastustuomioistuimen presidentti: a) kutsuu kollegion koolle, toimii puheenjohtajana sen kokouksissa ja varmistaa neuvottelujen moitteettoman kulun; b) huolehtii siitä, että tilintarkastustuomioistuimen päätökset pannaan täytäntöön; c) varmistautuu siitä, että tilintarkastustuomioistuimen yksiköt toimivat moitteettomasti ja että tilintarkastustuomioistuimen eri toimia hoidetaan moitteettomasti; d) nimittää henkilön, jonka tehtävänä on edustaa tilintarkastustuomioistuinta kaikissa riita-asioihin liittyvissä menettelyissä, joissa tilintarkastustuomioistuin on mukana; e) edustaa tilintarkastustuomioistuinta kaikissa ulkosuhteissa ja erityisesti suhteissa vastuuvapauden myöntämisestä vastaavaan viranomaiseen, yhteisön muihin toimielimiin sekä jäsenvaltioiden tarkastuselimiin. 2. Tilintarkastustuomioistuimen presidentti voi siirtää kaikki tehtävänsä tai osan niistä yhdelle tai useammalle tilintarkastustuomioistuimen jäsenelle. 11 artikla Tilintarkastustuomioistuimen presidentin tehtävien väliaikainen hoitaminen Tilintarkastustuomioistuin vahvistaa tehtävien väliaikaista hoitamista koskevat yksityiskohtaiset säännöt niitä tapauksia varten, joissa presidentin toimi on avoinna taikka presidentti on poissa tai estynyt hoitamasta tehtäviään. 3 JAKSO TARKASTUSRYHMÄT 12 artikla Tarkastusryhmien kokoonpano ja toimialat 1. Tarkastusryhmien kokoonpano: Alakohtaisia eli vertikaalisia ja useita aloja käsitteleviä eli horisontaalisia, yksinomaan valmistelevia tarkastusryhmiä perustetaan tilintarkastustuomioistuimen erityisellä soveltamispäätöksellä, jossa määritellään tarkastusryhmien toimivaltuudet. Tilintarkastustuomioistuin nimeää presidentin ehdotuksesta kunkin jäsenen yhteen tarkastusryhmään kuuluvaksi. Tilintarkastustuomioistuimen jäsenet ovat vastuussa heille annettujen tehtävien hoidosta tarkastusryhmälle ja tilintarkastustuomioistuimelle. 2. Vertikaaliset tarkastusryhmät: Vertikaaliset tarkastusryhmät jakavat tehtävänsä asianomaisten tilintarkastustuomioistuimen jäsenten toimialaan kuuluvien tehtävien mukaisesti, kuitenkin siten, että varmistutaan kokonaistyömäärän mahdollisimman tasaisesta jakautumisesta. Tilintarkastustuomioistuimen jäsenille annettavien toimivaltuuksien myöntämistä koskevat päätökset tehdään tarkastusryhmän jäsenten ääntenenemmistöllä. Jos äänet menevät tasan, kollegiota pyydetään päättämään asiasta. 3. Horisontaalinen tarkastusryhmä: Horisontaalinen tarkastusryhmä muodostuu tilintarkastustuomioistuimen jäsenistä, joiden vastuulle tilintarkastustuomioistuin on antanut kaikkia aloja koskevan horisontaalisen tehtävän, kutakin vertikaalista tarkastusryhmää edustavasta jäsenestä sekä tarvittaessa muista tilintarkastustuomioistuimen jäsenistä, jotka tilintarkastustuomioistuin on nimennyt kyseisiin tarkastusryhmiin kuuluviksi. 4 JAKSO PÄÄSIHTEERI 13 artikla Tilintarkastustuomioistuimen pääsihteeri 1. Tilintarkastustuomioistuin valitsee pääsihteerinsä vaalilla, joka toimitetaan salaisella äänestyksellä tilintarkastustuomioistuimen vahvistaman menettelyn mukaisesti. 2. Pääsihteeri on vastuussa tilintarkastustuomioistuimelle ja antaa sille säännöllisin väliajoin selvityksen tehtäviensä hoidosta. 3. Pääsihteeri vastaa tilintarkastustuomioistuimen alaisuudessa tilintarkastustuomioistuimen sihteeristön tehtävistä. 4. Pääsihteeri käyttää nimittävälle viranomaiselle kuuluvia valtuuksia Euroopan yhteisöjen virkamiehiin sovellettavien henkilöstösääntöjen 2 artiklan mukaisesti, jollei tilintarkastustuomioistuin asiasta toisin päätä. 5. Pääsihteeri on vastuussa henkilöstöhallinnosta ja tilintarkastustuomioistuimen hallinnosta sekä muista tilintarkastustuomioistuimen sille osoittamista tehtävistä. 6. Tilintarkastustuomioistuin vahvistaa tehtävien väliaikaista hoitamista koskevat yksityiskohtaiset säännöt niitä tapauksia varten, joissa pääsihteeri on poissa tai estynyt. II LUKU TILINTARKASTUSTUOMIOISTUIMEN TEHTÄVIEN HOITO 14 artikla Valtuutukset 1. Tilintarkastustuomioistuin voi valtuuttaa yhden tai useamman jäsenistään toteuttamaan nimissään ja valvonnassaan selkeästi määriteltyjä hallintotoimenpiteitä ja varsinkin sellaisia päätöksiä koskevia valmistelutoimenpiteitä, jotka tilintarkastustuomioistuin tekee myöhemmin kollegiaalisesti, edellyttäen, että kollegisen vastuun periaatetta noudatetaan. Valtuutetut antavat kollegiossa tiedon tällä tavoin toteutetuista toimenpiteistä. 2. Tilintarkastustuomioistuin vahvistaa edellytykset, joiden mukaan tilintarkastustuomioistuimen jäsenet voivat valtuuttaa yhden tai useamman virkamiehen tai muuhun henkilöstöön kuuluvan allekirjoittamaan niiden toimialaan kuuluvia asiakirjoja. 15 artikla Tulojen ja menojen hyväksyjän tehtävät Tilintarkastustuomioistuimen jäsenet ja pääsihteeri hoitavat tulojen ja menojen hyväksyjän tehtäviä talousarvion toteuttamisesta annetuissa sisäisissä säännöissä täsmennettyjä tehtävien jakoa ja yksityiskohtaisia sääntöjä noudattaen. 16 artikla Yksiköiden organisaatio 1. Tilintarkastustuomioistuin vahvistaa yksiköidensä organisaation. 2. Tilintarkastustuomioistuin jakaa pääsihteerin ehdotuksesta henkilöstömäärää kuvaavaan taulukkoon sisältyvät toimet hallintoyksiköiden ja tarkastusryhmien kesken. 3. Tilintarkastustuomioistuin määrää edellytykset, joiden mukaan käytetään henkilöstösäännöissä nimittävälle viranomaiselle annettuja valtuuksia sekä muuhun henkilöstöön sovellettavissa palvelussuhteen ehdoissa viranomaiselle, joka on valtuutettu tekemään sopimuksia palvelukseen ottamisesta, annettuja valtuuksia, sanotun kuitenkaan rajoittamatta tämän työjärjestyksen 13 artiklan 4 kohdan soveltamista. II OSASTO TILINTARKASTUSTUOMIOISTUIMEN TOIMINTA 17 artikla Asioiden käsittely Tilintarkastustuomioistuin tekee päätökset istunnossa, sanotun kuitenkaan rajoittamatta tämän työjärjestyksen 22 artiklan 5 kohdassa määrätyn kirjallisen menettelyn soveltamista. 18 artikla Istuntojen aikataulu Tilintarkastustuomioistuin laatii alustavan istuntoaikataulun kerran vuodessa ennen edellisen vuoden loppua. Tilintarkastustuomioistuimen presidentin aloitteesta tai vähintään kahden tilintarkastustuomioistuimen jäsenen pyynnöstä voidaan järjestää ylimääräisiä istuntoja. 19 artikla Esityslistan vahvistaminen 1. Tilintarkastustuomioistuimen presidentti antaa luonnoksen kunkin istunnon esityslistasta. 2. Esityslistaluonnos ja siihen liittyvät asiakirjat toimitetaan tilintarkastustuomioistuimen jäsenille viimeistään viisi työpäivää ennen kokousta, lukuun ottamatta asianmukaisesti perusteltuja kiireellisiä tapauksia, jotka tilintarkastustuomioistuimen presidentti arvioi tapauskohtaisesti. Tämän määräajan noudattamisen varmistamiseksi jäsenten on huolehdittava, että kyseiset asiakirjat jätetään tilintarkastustuomioistuimen pääsihteeristölle kirjattaviksi annetun määräajan kuluessa. 3. Jos asiakirjoja ei ole jaettu ennen istuntoa edellisessä kohdassa mainitussa viiden työpäivän määräajassa, tilintarkastustuomioistuimen jäsenillä on oikeus pyytää, että käsiteltävää asiaa lykätään tai että asiasta käytävistä keskusteluista ei tehdä loppupäätelmiä. 4. Esityslistaluonnos ja sen mahdolliset muutosehdotukset saatetaan tilintarkastustuomioistuimen käsiteltäviksi, ja se vahvistaa esityslistan kunkin istunnon alussa. Se voi päättää yksimielisesti ottavansa käsiteltäväksi esityslistaan kuulumattoman asian. Muut esityslistaan liittyvät ongelmat ratkaistaan tilintarkastustuomioistuimen läsnäolevien jäsenten ääntenenemmistöllä. Esityslistaa vahvistettaessa tilintarkastustuomioistuimen jäsenet ilmoittavat edellisten istuntojen pöytäkirjoihin liittyvät, heidän hyväksyttävikseen tarkoitetut kohdat, joita he haluavat käsitellä istunnossa, sekä aikomuksestaan osallistua muiden asioiden käsittelyyn. 20 artikla Istuntojen puheenjohtajuus Tilintarkastustuomioistuimen istuntojen puheenjohtajan tehtävää hoitaa tilintarkastustuomioistuimen presidentti. Jos presidentti on poissa tai estynyt, istuntojen puheenjohtajana toimii jäsen, joka tämän työjärjestyksen 11 artiklan mukaisesti hoitaa tilintarkastustuomioistuimen presidentin tehtäviä tilapäisesti. 21 artikla Päätösvaltaisuus Tilintarkastustuomioistuin on päätösvaltainen, kun kymmenen sen jäsenistä on läsnä. 22 artikla Päätösten tekeminen 1. Tilintarkastustuomioistuin määrittelee, mitkä päätökset tehdään jäsenten enemmistöllä, sanotun kuitenkaan rajoittamatta EY:n perustamissopimuksen 248 artiklan 4 kohdan 3 alakohdan, EHTY:n perustamissopimuksen 45 c artiklan 4 kohdan 3 alakohdan, Euratomin perustamissopimuksen 160 c artiklan 4 kohdan 3 alakohdan soveltamista. 2. Kaikki muut päätökset, lukuun ottamatta tämän työjärjestyksen 6 artiklassa ja 19 artiklan 4 kohdassa tarkoitettuja päätöksiä, tehdään tilintarkastustuomioistuimen istunnossa läsnäolevien jäsenten enemmistöllä. 3. Tilintarkastustuomioistuin voi yhden jäsenensä ehdotuksesta julistaa istunnossa läsnäolevien jäsenten enemmistöllä, että tietty käsiteltävänä oleva kysymys päätetään jäsenten enemmistöllä, sanotun kuitenkaan rajoittamatta edellä olevan 2 kohdan soveltamista. 4. Kun päätöksen tekemiseksi vaaditaan tilintarkastustuomioistuimen istunnossa läsnäolevien jäsenten ääntenenemmistö, presidentin ääni on ratkaiseva äänten mennessä tasan. 5. Tilintarkastustuomioistuin määrittelee asiakohtaisesti päätökset, jotka tehdään kirjallisella menettelyllä, ja vahvistaa niitä koskevat yksityiskohtaiset säännöt. 23 artikla Istuntojen julkisuus Tilintarkastustuomioistuimen istunnot eivät ole julkisia. 24 artikla "Rajoitetut" istunnot 1. Tilintarkastustuomioistuin voi käsitellä asioita "rajoitetussa" istunnossa asioiden luottamuksellisuuden vuoksi. 2. Tilintarkastustuomioistuimen presidentin tehtävänä on ratkaista, mitkä asiat ovat luottamuksellisia ja käsitellään "rajoitetuissa" istunnoissa. 3. "Rajoitetut" istunnot pidetään ilman tulkkeja, jollei tilintarkastustuomioistuimen edellisessä kokouksessa toisin päätetä. 25 artikla Istuntojen pöytäkirjat 1. Kustakin tilintarkastustuomioistuimen istunnosta laaditaan pöytäkirjaluonnos. 2. Pöytäkirjaluonnokset toimitetaan tilintarkastustuomioistuimen jäsenille mahdollisimman pian, ja tilintarkastustuomioistuin hyväksyy ne myöhemmässä istunnossa. 3. Hyväksytyt pöytäkirjat varmennetaan pääsihteerin allekirjoituksella. III OSASTO MENETTELYT I LUKU TARKASTUSTEN TOIMITTAMINEN 26 artikla Tarkastusten toimittamista koskevat yksityiskohtaiset säännöt 1. Tilintarkastustuomioistuin vahvistaa yksityiskohtaiset säännöt niitä tarkastuksia varten, jotka sille perustamissopimusten nojalla kuuluvat, ja erityisesti EY:n perustamissopimuksen 248 artiklan, EHTY:n perustamissopimuksen 45 c artiklan ja Euratomin perustamissopimuksen 160 c artiklan määräyksistä johtuvia tarkastuksia varten. 2. Tilintarkastustuomioistuin toimittaa tarkastuksensa työohjelmassa vahvistettujen tavoitteiden mukaisesti. Työohjelmaan sisältyy kuhunkin tarkastettavaan alaan kuuluvat tehtävät sekä horisontaalisesti kaikkiin tarkastettaviin aloihin kuuluvat tehtävät. II LUKU VUOSIKERTOMUKSET, ERITYISKERTOMUKSET, LAUSUNNOT, HUOMAUTUKSET JA TARKASTUSLAUSUMAT 27 artikla Esittelevät jäsenet 1. Esittelevä jäsen antaa tarvittaessa jokaisen toimittamansa tarkastuksen tilintarkastustuomioistuimen käsiteltäväksi. 2. Heti kun lausuntopyyntö on saatettu tilintarkastustuomioistuimen käsiteltäväksi joko EY:n perustamissopimuksen 279 ja 280 artiklan, EHTY:n perustamissopimuksen 78 h artiklan ja Euratomin perustamissopimuksen 183 artiklan mukaisesti tai EY:n perustamissopimuksen 248 artiklan, EHTY:n perustamissopimuksen 45 c artiklan, ja Euratomin perustamissopimuksen 160 c artiklan mukaisesti, tilintarkastustuomioistuin nimeää jäsentensä joukosta esittelevän jäsenen (tai esittelevät jäsenet), jonka (joiden) tehtävänä on tutkia asiakirja-aineisto ja valmistella luonnos. 3. EY:n perustamissopimuksen 248 artiklan, EHTY:n perustamissopimuksen 45 c artiklan ja Euratomin perustamissopimuksen 160 c artiklan nojalla esitettyjen huomautusten ollessa kyseessä esittelevä jäsen on asianomaisesta tarkastusalueesta vastaava jäsen tai työohjelmassa erityisesti määrättyjen horisontaalisten aihealueiden ollessa kyseessä erikseen nimetty jäsen. 28 artikla Tarkastusryhmässä tapahtuva tarkastelu Ennen kuin esittelevän jäsenen laatimat huomautus- ja lausuntoluonnokset esitellään tilintarkastustuomioistuimelle, jokin tarkastusryhmistä tarkastelee niitä. 29 artikla Tilintarkastustuomioistuimen päätös 1. Kun tarkastusryhmä on tarkastellut huomautus- ja lausuntoluonnokset, tilintarkastustuomioistuimen kollegio tarkastaa luonnokset ja päättää niistä koskevista toimenpiteistä. 2. Tilintarkastustuomioistuin vahvistaa EY:n perustamissopimuksen 248 artiklan, EHTY:n perustamissopimuksen 45 c artiklan ja Euratomin perustamissopimuksen 160 c artiklan nojalla antamiensa kertomusten, lausuntojen, huomautusten sekä tarkastuslausuman lopullisen tekstin. 30 artikla Kieliä koskevat järjestelyt ja asiakirjojen varmentaminen 1. Kertomukset, lausunnot, huomautukset ja tarkastuslausumat laaditaan yhdellätoista virallisella kielellä. 2. Edellä 1 kohdassa tarkoitettujen asiakirjojen varmentaminen tapahtuu siten, että presidentti allekirjoittaa kaikki yksitoista kieliversiota. 31 artikla Asiakirjojen toimittaminen ja julkaiseminen Tilintarkastustuomioistuin vahvistaa kertomustensa, lausuntojensa, huomautustensa ja tarkastuslausumiensa toimittamista ja julkaisemista koskevat säännöt, sanotun kuitenkaan rajoittamatta EY:n perustamissopimuksen 248 artiklan 4 kohdan, EHTY:n perustamissopimuksen 45 c artiklan 4 kohdan, Euratomin perustamissopimuksen 160 c artiklan 4 kohdan ja varainhoitoasetuksen säännösten soveltamista. LOPPUMÄÄRÄYKSET 32 artikla Soveltamista koskevat yksityiskohtaiset säännöt Tilintarkastustuomioistuin antaa tämän työjärjestyksen soveltamista koskevat yksityiskohtaiset säännöt. 33 artikla Voimaantulo Tällä työjärjestyksellä kumotaan ja korvataan 21 ja 22 päivänä maaliskuuta 2001 pidetyssä tilintarkastustuomioistuimen kokouksessa annettu työjärjestys. Tämä työjärjestys tulee voimaan 31 päivänä tammikuuta 2002. Tehty Luxemburgissa 31 päivänä tammikuuta 2002. Tilintarkastustuomioistuimen puolesta Juan Manuel Fabra Vallés Presidentti (1) Sellaisena kuin tilintarkastustuomioistuin on sen antanut 31. tammikuuta 2002 pitämässään 668. kokouksessa.